বাংলাদেশে পল্লী অঞ্চলে মানুষগুলো এমনই। কেননা ওদের রয়েছে শিক্ষার অভাব। রয়েছে প্রযুক্তিগত প্রশিক্ষণের অভাব। সুতরাং ওরা অল্প বুঝবেই। যেমন আমি যখন মেহেরপুরে যাই, তখন আমার চারপাশে সবাই জেঁকে ধরে। এরা কেউ সম্পর্কে আমার খালা, মামা, খালু, মামী, চাচা, ফুফু, চাচী, ফুপা। কেউ কেউ বহিরাগত। আমি কী করে বুঝবো আমার চাচার বয়সী লোকটি আমার ভাই। কিংবা ভাইয়ের বয়সী ছেলে আমার মামা। ওরা কেউ মানতে চায় না। যেন পৃথিবীর সকলের বায়োডাটা আমাকে জেনে রাখতে হবে।